**Թեյթ Թեյլոր**,(անգլ.՝  Tate Taylor, հունիսի 3, 1969(1969-06-03), Ջեքսոն), ամերիկացի կինոռեժիսոր, դերասան, սցենարիստ և կինոպրոդյուսեր։ Մեծ ճանաչում է ձեռք բերել շնորհիվ «Սպասուհի» (2011 թ.) և «Կինը գնացքում» (2016 թ.) ֆիլմերով։

Կենսագրություն
--------------

Թեյթ Թեյլորը ծնվել և մեծացել է Ջեքսոնում, Միսիսիպի նահանգում, ԱՄՆ։ Ավարտել է Միսիսիպի Համալսարանը։ Որոշ ժամանակ ապրել է Նյու Յորքում, այնուհետև տեղափոխվել է Լոս Անջելես, որտեղ էլ սկսել է իր գործունեությունը կինոյի ասպարեզում։

Որպես դերասան Թեյթը կատարել է իր դեբյուտը էպիզոդիկ դերով 1995 թվականին «Դրյու Քերի շոու» սերիալում։ Իր ռեժիսորական կարիերան Թեյլորը սկսել է 2003 թվականին, թողարկելով «Ճուտիկների խնջույքը» կարճամետրաժ ֆիլմը, որտեղ նա հանդես է եկել որպես ռեժիսոր, սցենարիստ, դերասան և պրոդյուսեր։ Կարճամետրաժ ֆիլմը ստացել է բազմաթիվ մրցանակներ 12 տարբեր կինոփառատոններում։ Այս նկարով սկսեց Թեյլորի համագործակցությունը դերասանուհի Օկտավիա Սփենսերի հետ, որի դերը «Սպասուհի» ֆիլմում բերեց նրան մրցանակներ։

Որպես լիամետրաժ ֆիլմի սցենարիստ և ռեժիսոր Թեյլորը կատարել է իր դեբյուտը 2008 թվականին, «Հիանալի տգեղները» ֆիլմով։ Կատակերգության նկարահանումները անցել են Glacier ժողովրդական այգում Մոնտանայում, Չիկագոյում և Լոս Անջելեսում։ Շնորհիվ դժվար օպերատորական հնարքների և հիանալի դերասանական կազմի ֆիլմը Թեյլորին ճանաչում բերեց հոլիվուդյան ռեժիսորների և սցենարիստների շրջանում։

Վերջին կինոնկարներից մեկը, որտեղ Թեյթը հանդես է եկել որպես դերասան, «Ձմեռային ոսկոր» ֆիլմն է, Դենիել Վուդրելլի վեպի մոտիվներով։ Ֆիլմը ստացել է Գրան-պրի Սանդենս կինոփառատոնում։

2011 էկրան է բարձրանում Թեյլորի 3-րդ ռեժիսորական աշխատանքը՝ «Սպասուհի» դրաման, Քեթրին Ստոկեթի համանուն վեպի էկրանավորումը։ Ֆիլմի նկարահանումները սկսել են 2010 թվականի հուլիսին, Գրինվուդ քաղաքում։ Ֆիլմում նկարահանվել են Էմմա Սթոունը, Բրայս Դալլաս Հովարդը, Ջեսսիկա Չեսթեինը, Վիոլա Դեյվիսը և Օկտավիա Սփենսերը։ Ֆիլմը արժանացել է կինոքննադատների դրական արձագանքներին, ստացել է կինոմրցանակներ, նոմինացվել է «Ոսկե Գլոբուս» և «Օսկար»։

Ֆիլմագրություն
--------------

##### Դերասանական աշխատանքները

* 1995 - 2004 թթ. - «Դրյու Քերի Շոու» / The Drew Carey Show - Ջիմ
* 1997 թ. - «Ռոմին ու Միշելը շրջանավարտների հանդիպմանը » / Romy and Michele's High School Reunion - Քեյսի
* 2003 թ. - «Ճուտիկների խնջույք» / Chicken Party - Լյուկ Սմիթ
* 2004 թ. - «Բաժանումների հանրագիտարանը» / Breakin' All the Rules - օգնական
* 2008 թ. - «Հիանալի տգեղները» / Pretty Ugly People - Ջորջի ընկերը
* 2008 թ. - «Թշվառ կյանք» / Sordid Lives: The Series - Րիչի Միլլեր
* 2011 թ. - «Ձմեռային ոսկոր» / Winter's Bone - Մայք

##### Ռեժիսորական աշխատանքներ

* 2003 թ. - «Ճուտիկների խնջույք» / Chicken Party
* 2008 թ. - «Հիանալի տգեղները» / Pretty Ugly People
* 2011 թ. - «Սպասուհի» / The Help
* 2014 թ. - «Ջեյմս Բրաուն. ճանապարհ դեպի վեր» / Get on Up
* 2015 թ. - «Գրեյսը և Ֆրենկին» / Grace and Frankie
* 2016 թ. - «Կինը գնացքում» / The Girl on the Train

##### Սցենարական աշխատանքներ

* 2003 թ. - «Ճուտիկների խնջույք» / Chicken Party
* 2008 թ. - «Հիանալի տգեղները» / Pretty Ugly People
* 2011 թ. - «Սպասուհի» / The Help

##### Պրոդյուսերական աշխատանքներ

* 2003 թ. - «Ճուտիկների խնջույք» / Chicken Party
* 2008 թ. - «Հիանալի տգեղները» / Pretty Ugly People
* 2011 թ. - «Սպասուհի» / The Help
* 2014 թ. - «Ջեյմս Բրաուն. ճանապարհ դեպի վեր» / Get on Up
* 2015 թ. - «Գրեյսը և Ֆրենկին» / Grace and Frankie

Փաստեր
------

Թեյթ Թեյլորը ամերիկացի գրող Քեթրին Սթոկետի լավագույն ընկերներից է, ում հետ միասին մանկապարտեզ է հաճախել Ջեքսոնում։ Հիմա նրանք հանդիսանում են սկսնակ կինեմատոգրաֆիստների ու գրողների ֆոնդի հիմնադիրներ Միսիսիպիում։

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 16595000x · GND: 1021991996 · ISNI: 0000000370431781 · LCCN: no2011133074 · NKC: xx0154541 · NTA: 341231479 · NUKAT: n2012151842 · SUDOC: 159635446 · VIAF: 249722465 · WorldCat VIAF: 249722465 |

 |

 |